CELEX: 62012CA0313
Language: el
Date: 2013-11-07 00:00:00
Title: Υπόθεση C-313/12: Απόφαση του Δικαστηρίου (πέμπτο τμήμα) της 7ης Νοεμβρίου 2013 [αίτηση του Corte dei Conti — Sezione Giurisdizionale per la Regione Siciliana (Ιταλία) για την έκδοση προδικαστικής αποφάσεως] — Giuseppa Romeo κατά Regione Siciliana (Εθνική διοικητική διαδικασία — Κατάσταση αμιγώς εσωτερικής φύσεως — Διοικητικές πράξεις — Υποχρέωση αιτιολογήσεως — Δυνατότητα καλύψεως της ελλείψεως αιτιολογίας κατά τη διάρκεια δίκης κινηθείσας κατά της διοικητικής πράξεως — Ερμηνεία των άρθρων 296, δεύτερο εδάφιο, ΣΛΕΕ και 41, παράγραφος 2, στοιχείο γ', του Χάρτη των Θεμελιωδών Δικαιωμάτων της Ευρωπαϊκής Ένωσης — Αναρμοδιότητα του Δικαστηρίου)

11.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 9/11
            
         Απόφαση του Δικαστηρίου (πέμπτο τμήμα) της 7ης Νοεμβρίου 2013 [αίτηση του Corte dei Conti — Sezione Giurisdizionale per la Regione Siciliana (Ιταλία) για την έκδοση προδικαστικής αποφάσεως] — Giuseppa Romeo κατά Regione Siciliana
   (Υπόθεση C-313/12) (1)
   
   (Εθνική διοικητική διαδικασία - Κατάσταση αμιγώς εσωτερικής φύσεως - Διοικητικές πράξεις - Υποχρέωση αιτιολογήσεως - Δυνατότητα καλύψεως της ελλείψεως αιτιολογίας κατά τη διάρκεια δίκης κινηθείσας κατά της διοικητικής πράξεως - Ερμηνεία των άρθρων 296, δεύτερο εδάφιο, ΣΛΕΕ και 41, παράγραφος 2, στοιχείο γ', του Χάρτη των Θεμελιωδών Δικαιωμάτων της Ευρωπαϊκής Ένωσης - Αναρμοδιότητα του Δικαστηρίου)
   2014/C 9/15
   Γλώσσα διαδικασίας: η ιταλική
   
      Αιτούν δικαστήριο
   
   Corte dei Conti — Sezione Giurisdizionale per la Regione Siciliana
   
      Διάδικοι στην υπόθεση της κύριας δίκης
   
   Giuseppa Romeo
   
      κατά
   
   Regione Siciliana,
   
      Αντικείμενο
   
   Αίτηση προδικαστικής αποφάσεως — Corte dei Conti (Sezione Giurisdizionale per la Regione Siciliana) — Ερμηνεία του άρθρου 296 ΣΛΕΕ και του άρθρου 41, παράγραφος 2, στοιχείο γ', του Χάρτη των Θεμελιωδών Δικαιωμάτων της Ευρωπαϊκής Ένωσης — Εθνική κανονιστική ρύθμιση προβλέπουσα τη δυνατότητα της δημόσιας διοικήσεως να μην αιτιολογεί σε ορισμένες περιπτώσεις τις πράξεις της ή να συμπληρώνει μη αιτιολογημένη διοικητική πράξη κατά την ένδικη διαδικασία η οποία κινήθηκε κατά της ως άνω πράξεως — Εθνική νομοθεσία παραπέμπουσα στο δίκαιο της Ένωσης για τη ρύθμιση αμιγώς εσωτερικών καταστάσεων — Ευχέρεια του εθνικού δικαστή να ερμηνεύει και να εφαρμόζει τις διατάξεις και τις αρχές του εθνικού δικαίου κατά τρόπο αποκλίνοντα σε σχέση με την εκ μέρους του Δικαστηρίου ερμηνεία
   
      Διατακτικό
   
   
               1)
            
            
               Το πρώτο ερώτημα που υπέβαλε το Corte dei conti, sezione giurisdizionale per la Regione Siciliana (Ιταλία), με απόφαση της 19ης Ιουνίου 2012, είναι απαράδεκτο.
            
         
               2)
            
            
               Το Δικαστήριο της Ευρωπαϊκής Ένωσης δεν έχει αρμοδιότητα να αποφανθεί επί του δεύτερου και του τρίτου ερωτήματος που υπέβαλε το Corte dei conti, sezione giurisdizionale per la Regione Siciliana, με απόφαση της 19ης Ιουνίου 2012.
            
         
      (1)  ΕΕ C 295 της 29.9.2012.